नों जदि आरकेडनि बारलिंटन गारदेन जोबनायनि आगदाथिं फिदिंब्ला नों नुनो मोनगोन सेभिलरी बुहुमनि मादाव मुदांखा समायना सिगाङाव बुंखानाय दरजि ।सोरगिदिं हुमथेनायनिफ्राय आगसिंथिं गिदिंब्ला नों नुनो मोनगोन बन्द स्त्रिट,सोलोगोनां हाथाय खालामग्रा लामा लण्डनथाव लोगोसे राजाफोलेरनि थिसननाय मोनोब्ला गोबां जायखि जाया बेहाय नों नुनो मोनगोन सियेस जि आरो गोबां बेसेननि गहेना सोरगिदिं मुंदांखा मुंजों लोगोसे जेरै आसप्रेइस टिफानिस आʼ कारटियार जायखि जाया समावनो नों नागिरो ।मेफिरा लोगोसे मेनकाइननि रैखा थुमसालिनिबो जायजा जाय नखरखौ दिन्थिनाय जायो गुबुन हादरारि दावबायारि रयेल एकादेमि जेराव गेले गले सोलाय - सोल फ्रान्सनि गोहोम खोख्लैहोहानाय गोदोनि मुंदांखा सावगारि जायखि - जाया मेला दिन्थिफुंनो हायो ।मेफेयारनि लामायाव दसे बेरायब्ला थारैनो रंजानाय मोनगोन आरो बारकेले स्कुवेरनिफ्राय पार्कलेनसिम बेयान जोबनो गोयै मोनथाय मोननो हायो नुथायनि बिहोमाजों ।खाथिनि हासिंनि थाथिया जाबाय : ग्रिन पार्क बन्द स्ट्रिट,हाइद पार्क करनार ।मेक्काया नङा भावरिया आरो बाजिकरनि नाथाय थारैनो लण्डना मोनफ्रोम बोसोराव फैनाय मिलियन दावबायारिफोरनि गोसोखौ नोजोर बोहोयो ।पिक्काडेलि चार्कासा मोनसे बबेखानि साखोन - सिखोन नङै,गारि - मथर होथेनाय जायगा ।